[pic] | EUROPOS BENDRIJŲ KOMISIJA | Briuselis, 23.12.2008 KOM(2008) 879 galutinis KOMISIJOS KOMUNIKATAS TARYBAI IR EUROPOS PARLAMENTUI IŠORĖS TARNYBOS PLĖTRA IR KONSOLIDAVIMAS: 2008 M. NUMATYTŲ PRIEMONIŲ ĮGYVENDINIMAS KOMISIJOS KOMUNIKATAS TARYBAI IR EUROPOS PARLAMENTUI IŠORĖS TARNYBOS PLĖTRA IR KONSOLIDAVIMAS:2008 M. NUMATYTŲ PRIEMONIŲ ĮGYVENDINIMAS 1. ĮVADAS 2007 m. gegužės 10 d. priimtame Komunikate dėl Išorės tarnybos vystymo ir išplėtimo 2007–2008 m.[1] Komisija nusprendė 2007 m. įsteigti delegacijas Azerbaidžane, Juodkalnijoje, Rytų Timore ir prie Afrikos Sąjungos, įsteigti biurus šalyse, kuriose jau veikė delegacijos (Džuboje ir Astanoje) ir pertvarkyti dvi veikiančias regionines delegacijas (Armėnijoje ir Žaliajame Kyšulyje). Visi šie veiksmai buvo įgyvendinti. 2007 m. gegužės 10 d. komunikate taip pat buvo numatyti keli veiksmai, kuriuos, priklausomai nuo turimų išteklių, reikėjo įgyvendinti 2008 metais: įsteigti nuolatinę atstovybę prie Europos Tarybos Strasbūre ir delegaciją Uzbekistane, o regionines delegacijas Kirgizijoje, Tadžikistane, Nepale, Toge, Liberijoje, Džibutyje ir Jemene pertvarkyti į visavertes delegacijas. Atsižvelgiant į 2008 m. Išorės tarnybai skirtą biudžetą ir birželio mėn. priimtą 96 darbo vietų perskirstymo Išorės tarnyboje planą, kuris šiuo metu vykdomas, jau įmanoma įgyvendinti numatytus veiksmus. Be to, siūloma teikti didesnę administracinę paramą tose paskyrimo vietose, kuriose reikalingos ne tik delegacijos, bet ir kiti Komisijos atstovai, kad būtų užtikrinta ilgalaikė Komisijos veikla. Todėl siūloma įsteigti naujas paskyrimo vietas Belize, Komoruose, Konge (Gomoje), Mongolijoje, Mianmare / Birmoje, Panamoje ir Samoa. 2. IŠORĖS TARNYBOS TINKLO PLĖTRA 2. 1. Delegacijų steigimas Atsižvelgiant į šiuo metu turimus arba 2009 m. numatytus išteklius patvirtinta, kad bus įsteigtos dvi naujos delegacijos: Uzbekistane ir prie Europos Tarybos Strasbūre. Steigti šias delegacijas buvo numatyta dar 2005 m. birželio 6 d. Komisijos komunikate, tačiau dėl išteklių trūkumo veiksmai liko neįgyvendinti. Delegacija Uzbekistane steigiama atsižvelgiant į vis didėjančius Europos Sąjungos interesus Vidurinėje Azijoje. Šio regiono centre esantis Uzbekistanas yra viena iš svarbiausių Vidurinės Azijos šalių, ypač dėl gyventojų skaičiaus. Reikia pabrėžti, kad Europos Sąjungos ir Uzbekistano santykiai stiprėja, Uzbekistano valdžios institucijose įvyko teigiamų pokyčių, ypač žmogaus teisių srityje. Komisijos atstovai vietoje skatintų ir toliau daryti pažangą, o kartu sudarytų sąlygas geriau atsižvelgti į Europos Sąjungos interesus. Kalbant apie Europos Tarybą , delegacijos steigimas pirmiausia yra sutvirtėjusių Europos Sąjungos ir Europos Tarybos ryšių pasekmė. Kyla vis daugiau opių klausimų, kuriems spręsti reikalinga abiejų sistemų kompetencija ir nuolatiniai veiksmai. Be to, Europos Taryba yra viena iš institucijų, kurioje užmezgami ryšiai su Rusijos Federacija, Balkanų šalimis ir kaimyninėmis valstybėmis. Taip pat reikėtų atsižvelgti į naujus glaudesnius oficialius Europos Sąjungos ir Europos Tarybos santykius, politiniu lygmeniu įtvirtintus 2007 m. gegužės mėn. pasirašytu susitarimo memorandumu, kuriame nustatyta „nauja bendradarbiavimo ir politinio dialogo stiprinimo sistema“. Kai tik bus priimtas sprendimas ir pasirašyti reikalingi steigimo susitarimai, Komisijos tarnybos kuo greičiau įgyvendins šias priemones. 2. 2. Regioninių delegacijų pertvarkymas Siūloma regionines delegacijas Džibutyje, Kirgizijoje, Liberijoje, Nepale, Tadžikistane, Toge ir Jemene pertvarkyti į visavertes delegacijas. Regioninių delegacijų pertvarkymas Kirgizijoje ir Tadžikistane sietinas su Europos Sąjungos įsipareigojimais, išdėstytais 2007 m. birželio mėn. Tarybos priimtoje naujos Europos Sąjungos ir Vidurio Azijos partnerystės strategijoje. Regioninės delegacijos Džibutyje statusas keičiamas įgyvendinant naują Komisijos strategiją Afrikos Kyšulyje. Ši strategija priimta siekiant sustiprinti ryšius su stabilia regiono šalimi, strategiškai svarbia dėl įvairių ekonominių, kultūrinių ir religinių įtakų, kuri gali užmegzti ryšius ir palaikyti dialogą su visomis regiono jėgomis. Kalbant apie Liberiją , Komisijos atstovų buvimu šalyje ne tik atkuriama prieš pilietinį karą buvusi padėtis; Komisija kone vienintelė šalyje atstovauja Europos Sąjungai, kuri yra antroji pagalbos teikėja po Jungtinių Amerikos Valstijų. Aktyvesnė Komisijos veikla taip pat būtina atsižvelgiant į Liberijos valdžios institucijų atžvilgiu prisiimtus įsipareigojimus, didelį administruojamos pagalbos biudžetą ir poreikį užtikrinti politinį matomumą šioje žiniasklaidos dažnai minimoje Afrikos šalyje. Siūlymas pertvarkyti regioninę delegaciją Nepale , kuri šiuo metu priklauso nuo delegacijos Naujajame Delyje, susijęs su šalyje vykstančiu taikos procesu. Šis procesas labai svarbus Nepalo bei Europos Sąjungos politiniams santykiams ir Komisijos veiksmams vystomojo bendradarbiavimo bei humanitarinės pagalbos srityse. Komisijos veiklos Toge sustiprinimas būtinas ne tik po 2006 m. lapkričio 13 d. Tarybos sprendimu atkurto bendradarbiavimo su šia šalimi pasekmėms valdyti, bet ir siekiant po 20 metų trukusios krizės sureguliuoti santykius su šia šalimi, kontroliuoti demokratijos procesą, reformas ir geresnį valdymą, kurį remia Europos Komisija. Komisija aktyviai veikia siekdama šių tikslų, ir tik visavertė delegacija gali vykdyti kontrolę užbaigus Kotonu susitarimo 96 straipsnyje numatytą procedūrą. Šiais veiksmais labai prisidedama prie politinio stabilumo regiono dalyje. Sprendimas pertvarkyti delegaciją Jemene į visavertę delegaciją grindžiamas tuo, kad Europos Sąjunga palaiko glaudžius ryšius su šia šalimi vystymosi pagalbos srityje ir teikia jai nuolatinę politinę paramą, ypač valdymo ir demokratijos kūrimo srityse. Atsižvelgiant į Jemeno stabilumo svarbą regioniniam saugumui (Persijos įlanka ir Afrikos Kyšulys) ir kovai su terorizmu, ateityje Europa Sąjunga ir toliau teiks paramą, o jos veikla turėtų tik plėstis. 2. 3. Kitos nei delegacijos paskyrimo vietos Iš patirties matyti, kad be ECHO biurų, kuriems vadovauja pats generalinis direktoratas, reikia steigti kitas nei delegacijos paskyrimo vietas, idant Komisija galėtų geriau įgyvendinti savo veiklą; šios paskyrimo vietos turi būti įsteigtos šalyse, kurių sostinėse jau veikia delegacijos, arba šalyse, kuriose nėra (nebėra) delegacijų. Komisijos žmogiškųjų išteklių ir infrastruktūros buvimas šiose paskyrimo vietose turi būti geriau apibrėžtas išankstiniu politiniu sprendimu ir turėti aiškų teisinį pagrindą. Atsižvelgiant į skirtingas politines aplinkybes, kuriomis gali būti vykdomi šie veiksmai, siūloma atskirai steigti naujas paskyrimo vietas šalyse, kuriose jau veikia Komisijos delegacijos, ir šalyse, kuriose nėra Komisijos delegacijų. Abiem atvejais keliama išankstinė sąlyga: susijusios šalys turi išreikšti sutikimą, o Komisijos „įsisteigimo“ šiose šalyse tvarka pirmuoju atveju būti nustatyta žodine nota arba susitarimu, o antruoju atveju – pasikeičiant ad hoc raštais. 2.3.1. Naujos paskyrimo vietos šalyse, kuriose jau veikia delegacijos Siūloma įsteigti naują paskyrimo vietą Gomoje (Kongo Demokratinėje Respublikoje), priklausomą nuo delegacijos Kinšasoje. Tai suteiktų galimybę Europos Sąjungai palankiausiomis sąlygomis ir toliau aktyviai prisidėti valdant Didžiųjų Ežerų krizę, ypač atlikti tarpininkės ir stebėtojos vaidmenį Gomos ir Nairobio procesuose. Taip Komisija prisijungtų prie kitų tarptautinės bendrijos narių, ypač prie ES specialiojo įgaliotinio nuolatinės atstovybės ir ESGP misijų (EUPOL/EUSEC), taip pat kai kurių valstybių narių, kurios laikėsi Europos Sąjungos rekomendacijos turėti savo atstovus Gomoje, atstovybių. Komisijos atstovai Gomoje ne tik stebėtų politinius procesus, bet labai palengvintų Bendrijos programų valdymą Kongo Demokratines Respublikos rytuose. Su Kongo valdžios institucijomis sudarytame susitarime turėtų būti nurodyta, kad steigimo susitarime numatyta privilegijų ir imunitetų tvarka taikoma ir šio biuro nariams. Dėl šio biuro steigimo Išorės tarnyba neturės bendrų papildomų išlaidų: bus panaudotos perskirstytos jau turimos arba 2009 m. numatytos lėšos. 2.3.2. Naujos paskyrimo vietos šalyse, kuriose nėra delegacijų Reikia sukurti aiškų teisinį pagrindą, kad EK darbuotojai galėtų tęsti veiklą kai kuriose šalyse. Jis reikalingas siekiant sudaryti sąlygas darbuotojams, vykdantiems konkrečias užduotis, nurodytas su priimančiąja šalimi pasikeistuose ad hoc raštuose, jas vykdyti kuo geriausiomis sąlygomis ir gyventi šalyje, kol trunka jų užduotis. Šiuose už išorės santykius atsakingo Komisijos nario ir priimančiosios šalies kompetentingų valdžios institucijų pasikeistuose raštuose turės būti numatyta taikoma imunitetų tvarka. Siūloma įsteigti paskyrimo vietą Panamoje (kurioje akredituotas delegacijos Nikaragvoje vadovas). 2003 m. balandžio mėn. joje buvo įsteigta ryšių palaikymo tarnyba, atsakinga už bendradarbiavimo projektų kontrolę. Ji priklausoma nuo regioninės delegacijos Kosta Rikoje, o šioji priklausoma nuo delegacijos Nikaragvoje. Tolesnė tarnybos veikla pateisinama tuo, kad bendradarbiavimui 2007–2013 m. numatyta suma labai padidėjo. Taip pat siūloma įsteigti paskyrimo vietą Samoa (kurioje akredituotas delegacijos Fidžyje vadovas), kad veikiantis biuras užtikrintų tinkamą vietoje įgyvendinamų projektų kontrolę. Be to, siekiant užtikrinti veiksmingą pagalbos valdymą ir atidžiau stebėti politinę padėtį, greitai gali prireikti atstovų Belize (kuriame akredituotas delegacijos Jamaikoje vadovas), Komoruose (kuriuose akredituotas delegacijos Mauricijuje vadovas) ir Mianmare – Birmoje (kurioje akredituotas delegacijos Tailande vadovas). Dabar šiose šalyse įgyvendinamų projektų kontrolę turi atlikti į komandiruotes vykstantys kompetentingų delegacijų darbuotojai. Tai būna ilgalaikės arba labai dažnos trumpos komandiruotės, tačiau jų nepakanka užduotims atlikti, be to, kartais šias komandiruotes sudėtinga organizuoti. Nesant nuolatinių atstovų vėluojama įgyvendinti veiksmus, ypač, kai reikalingos ex-ante patikros, ir didėja rizika, susijusi su pagalbą gaunančių valstybių administracijų gebėjimo trūkumais, kai jos dalyvauja Bendrijos išteklių operatyviniame ir finansiniame valdyme. Siūloma pritarti, kad šiose šalyse jau dabar būtų įsteigtos naujos paskyrimo vietos; ši priemonė bus įgyvendinta, kai taps įmanoma perskirstyti turimus išteklius. Taip pat siūloma naudojantis turimais ištekliais leisti įsteigti naują paskyrimo vietą Mongolijoje (kurioje akredituotas delegacijos Kinijoje vadovas), kad būtų galima užtikrinti geresnę vietinių projektų kontrolę, ypač atsižvelgiant į susisiekimo problemas. Iki 2004 m. rugsėjo mėn. šią kontrolę atliko TACIS biuras. Pagal TACIS programą Mongolijoje įgyvendinamus veiksmus perdavus ALA programai, biuras nustojo veikti, o šių veiksmų kontrolė atliekama pagal paslaugų teikimo sutartį. 3. ŽMOGIŠKIEJI IR BIUDŽETO IŠTEKLIAI 2008 m. sausio 18 d. posėdyje Išorės tarnybos valdymo komitetas (CDSE) nusprendė dalį 2008 m. lėšų skirti 18 pareigūnų darbo vietų sukurti atsižvelgiant į 2008 m. delegacijų tinklo plėtrą, pirmenybę teikiant delegacijų prie Europos Tarybos ir Uzbekistane steigimui bei Liberijos, Togo ir Jemeno delegacijų pertvarkymui. 2008 m. birželio 17 d. priimtame perskirstymo plane numatyta sukurti 16 papildomų pareigūnų darbo vietų delegacijoms Džibutyje, Kirgizijoje, Nepale ir Tadžikistane pertvarkyti. Taigi siūloma skirti 34 pareigūnų darbo vietas (18 – iš 2008 m. biudžeto ir 16 perskirstytų darbo vietų), taip pat įdarbinti reikalingus sutartininkus ir vietinius darbuotojus, kaip nurodyta toliau pateikiamoje lentelėje. Šiuo darbuotojų skyrimu steigiamoms ir pertvarkomoms delegacijoms nedaromas poveikis vėlesniam darbuotojų skaičiui, ypač sutartininkų ir vietinių darbuotojų finansavimui, kuriam, jei reikės, teikiant pagalbą bus galima skirti lėšas, galimas naudoti iš buvusių BA eilučių ir (arba) EPF asignavimų. Apskritai išlaidos, susijusios su įvairiais 2 dalyje paminėtais veiksmais, kurie praktiškai bus daugiausia įgyvendinami 2009 m., bus padengtos perskirstant žmogiškuosius išteklius ir 2008 m. turimus arba 2009 m. jau numatytus finansinius išteklius, turimus išteklius racionaliai naudojant naujoms veiklos, infrastruktūros, personalo ir kitoms išlaidoms padengti. Steigimui arba pertvarkymui numatyti žmogiškieji ištekliai | Delegacija | 5 išlaidų kategorija | Buvusios BA eilutės / EPF asignavimai | AD | AST | Sutartininkai | Vietiniai darbuotojai | Sutartininkai | Vietiniai darbuotojai | Europos Taryba | 1 | 1 | Uzbekistanas | 3 | 2 | 1 | 3 | 1 | 1 | Džibutis (delegacijos pertvarkymas) | 2 | 2 | 2 | 2 | Kirgizija (delegacijos pertvarkymas) | 2 | 2 | 2 | 2 | Liberija (delegacijos pertvarkymas) | 2 | 2 | 2 | 2 | Nepalas (delegacijos pertvarkymas) | 2 | 2 | 2 | 2 | Tadžikistanas (delegacijos pertvarkymas) | 2 | 2 | 2 | 2 | Togas (delegacijos pertvarkymas) | 2 | 2 | 2 | 2 | Jemenas (delegacijos pertvarkymas) | 2 | 2 | 2 | 2 | Iš VISO | 18 | 16 | 2 | 3 | 15 | 15 | Toliau pateikiamoje lentelėje apžvelgiami reikalingi biudžeto ištekliai. Atskirai nurodytos vienkartinės įsteigimo išlaidos, tiesiogiai susijusios su planuotu naujų delegacijų steigimu arba delegacijų pertvarkymu, ir metinės išlaidos, kurios yra periodinės naujų arba pertvarkytų delegacijų veiklos išlaidos. Steigimui numatyti biudžeto ištekliai | Delegacija | Steigimo išlaidos | Metinės išlaidos | Europos Taryba | 309 990 EUR | 629 810 EUR | Uzbekistanas | 667 245 EUR | 2 033 870 EUR | Džibutis (delegacijos pertvarkymas) | 595 160 EUR | 1 600 910 EUR | Kirgizija (delegacijos pertvarkymas) | 595 160 EUR | 1 600 910 EUR | Liberija (delegacijos pertvarkymas) | 558 660 EUR | 1 597 310 EUR | Nepalas (delegacijos pertvarkymas) | 595 160 EUR | 1 600 910 EUR | Tadžikistanas (delegacijos pertvarkymas) | 595 160 EUR | 1 600 910 EUR | Togas (delegacijos pertvarkymas) | 558 660 EUR | 1 597 310 EUR | Jemenas (delegacijos pertvarkymas) | 558 660 EUR | 1 597 310 EUR | Iš VISO | 5 033 855 EUR | 13 859 250 EUR | FINANSINĖ TEISĖS AKTO PASIŪLYMO PAŽYMA 1. PASIŪLYMO PAVADINIMAS: KOMISIJOS KOMUNIKATAS TARYBAI IR EUROPOS PARLAMENTUI – IŠORĖS TARNYBOS PLĖTRA IR KONSOLIDAVIMAS: 2008 M. NUMATYTŲ PRIEMONIŲ ĮGYVENDINIMAS 2. VALDYMO IR BIUDŽETO SUDARYMO PAGAL VEIKLOS RŪŠIS SISTEMA IŠORĖS SANTYKIAI – Išorės tarnyba 3. BIUDŽETO EILUTĖS 3.1. Biudžeto eilutės (veiklos eilutės ir atitinkamos techninės bei administracinės pagalbos eilutės (buvusios BA eilutės)) su pavadinimais: XX.010102: Išlaidos Komisijos delegacijose dirbančiam personalui XX.010202: Bendrijos delegacijų išorės personalas XX.010212: Kitos Bendrijos delegacijų valdymo išlaidos XX.010302: Komisijos delegacijų išlaidos nekilnojamam turtui ir susijusios išlaidos 19.010401: Vystomojo bendradarbiavimo ir ekonominio bendradarbiavimo priemonė – Administracinio valdymo išlaidos 21.010410: Europos plėtros fondas – Administracinio valdymo išlaidos 3.2. Priemonės ir jos finansinio poveikio trukmė: Šiame komunikate numatyta plėtra bus pradėta 2008 m. pabaigoje. Delegacijų steigimo ir savo veiklą tęsiančių delegacijų pertvarkymo bei naujų paskyrimo vietų steigimo terminas nenustatytas. 3.3. Biudžeto ypatybės: Biudžeto eilutė | Išlaidų rūšis | Nauja | ELPA įnašas | Šalių kandidačių įnašai | Finansinės perspektyvos išlaidų kategorija | XX.010102 | NPI | NDIF | TAIP | NE | NE | Nr. 5 | XX.010202 | NPI | NDIF | TAIP | NE | NE | Nr. 5 | XX.010212 | NPI | NDIF | TAIP | NE | NE | Nr. 5 | XX.010302 | NPI | NDIF | TAIP | NE | NE | Nr. 5 | 19.010401 | NPI | NDIF | TAIP | NE | NE | Nr. 4 | 21.010410 | NPI | NDIF | TAIP | NE | NE | Nr. 4 | 4. IŠTEKLIŲ APŽVALGA 4.1. Finansiniai ištekliai 4.1.1. Įsipareigojimų asignavimų (ĮA) ir mokėjimų asignavimų (MA) suvestinė Mln. eurų (tūkstantųjų tikslumu) Išlaidų rūšis | Skirsnio Nr. | 2009 | 2010 | 2011 | 2012 | 2013 ir vėliau | Iš viso | Veiklos išlaidos[2] | Įsipareigojimų asignavimai (ĮA) | 8.1. | a | Mokėjimų asignavimai (MA) | b | Administracinės išlaidos, įskaičiuotos į orientacinę sumą[3] | Techninė ir administracinė pagalba (NDIF) | 8.2.4. | c | 5,686 | 4,084 | 4,084 | 4,084 | 4,084 | 22,022 | ORIENTACINĖ SUMA IŠ VISO | Įsipareigojimų asignavimai | a + c | 5,686 | 4,084 | 4,084 | 4,084 | 4,084 | 22,022 | Mokėjimų asignavimai | b + c | 5,686 | 4,084 | 4,084 | 4,084 | 4,084 | 22,022 | Į orientacinę sumą neįskaičiuotos administracinės išlaidos[4] | Žmogiškieji ištekliai ir susijusios išlaidos (NDIF) | 8.2.5. | d | 7,242 | 5,938 | 5,938 | 5,938 | 5,938 | 30,994 | Žmogiškiesiems ištekliams ir susijusioms išlaidoms nepriskiriamos administracinės išlaidos, neįskaičiuotos į orientacinę sumą (NDIF) | 8.2.6. | f | 5,965 | 3,838 | 3,838 | 3,838 | 3,838 | 21,317 | Iš viso orientacinių priemonės finansinių išlaidų | Iš viso ĮA, įskaitant išlaidas žmogiškiesiems ištekliams | a+c+d+e | 18,893 | 13,860 | 13,860 | 13,860 | 13,860 | 74,333 | Iš viso MA, įskaitant išlaidas žmogiškiesiems ištekliams | b+c+d+e | 18,893 | 13,860 | 13,860 | 13,860 | 13,860 | 74,333 | : 4.1.2. Suderinamumas su finansiniu programavimu: ( Pasiūlymas atitinka esamą finansinį programavimą. ( Atsižvelgiant į pasiūlymą, reikės pakeisti atitinkamų finansinės perspektyvos išlaidų kategorijų programas. ( Įgyvendinant pasiūlymą, gali tekti taikyti Tarpinstitucinio susitarimo nuostatas[5] (t. y. taikyti lankstumo priemonę arba patikslinti finansinę perspektyvą). 4.1.3. Finansinis poveikis įplaukoms ( Pasiūlymas neturi finansinio poveikio įplaukoms ( Pasiūlymas įplaukoms turi tokį finansinį poveikį: Netaikytina 4.2. Žmogiškųjų išteklių visos darbo dienos ekvivalentas (įskaitant pareigūnus, laikinuosius ir išorės darbuotojus) – išsami informacija pateikta 8.2.1 punkte Metų poreikiai | 2009 | 2010 | 2011 | 2012 | 2013 ir vėliau | Iš viso žmogiškųjų išteklių | 69 | 69 | 69 | 69 | 69 | 5. YPATYBĖS IR TIKSLAI 5.1. Trumpalaikiai ir ilgalaikiai poreikiai 2008 m. veiksmai susiję su dviejų naujų delegacijų steigimu Uzbekistane ir prie Europos Tarybos Strasbūre ir regioninių delegacijų Džibutyje, Kirgizijoje, Liberijoje, Nepale, Tadžikistane, Toge ir Jemene pertvarkymu į visavertes delegacijas. Papildomos išlaidos bus padengtos naudojant turimus ir 2009 m. numatytus asignavimus pagal įvairių veiksmų pirmumo tvarką. 5.2. Papildoma nauda, sukurta dalyvaujant Bendrijai, pasiūlymo suderinamumas su kitomis finansinėmis priemonėmis ir galima sinergija Atsižvelgiant į naujausius tarptautinius pokyčius ir siekiant sutvirtinti ekonominius bei politinius ryšius su susijusiomis šalimis ar organizacijomis, būtina plėsti Išorės tarnybos tinklą įsteigiant naujas delegacijas Uzbekistane ir prie Europos Tarybos Strasbūre ir pertvarkant esamas regionines delegacijas Džibutyje, Kirgizijoje, Liberijoje, Nepale, Tadžikistane, Toge ir Jemene. 5.3. Pasiūlymo tikslai, numatomi rezultatai ir susiję rodikliai atsižvelgiant į valdymo pagal veiklos rūšis sistemą Šiais veiksmais Komisijai turėtų būti suteiktos galimybės geriau organizuoti savo veiklą susijusiose šalyse. 5.4. Įgyvendinimo metodai (orientaciniai) ( Centralizuotas valdymas ( Tiesioginis, vykdomas Komisijos ( Netiesioginis, deleguojama: ( vykdomosioms agentūroms ( Bendrijų įkurtoms įstaigoms, nurodytoms Finansinio reglamento 185 straipsnyje ( nacionalinei (-ėms) viešojo sektoriaus įstaigai (-oms) ar įstaigai (-oms), teikiančiai (-ioms) viešąsias paslaugas ( Pasidalijamasis arba decentralizuotas valdymas ( kartu su valstybėmis narėmis ( kartu su trečiosiomis šalimis ( Bendras valdymas kartu su tarptautinėmis organizacijomis (nurodyti) Pastabos: 6. STEBĖSENA IR VERTINIMAS 6.1. Stebėsenos sistema Vietinės delegacijų lėšos panaudojamos pagal perįgaliotų leidimus išduodančių pareigūnų (delegacijų vadovų) nustatytas finansines procedūras, o ex-post patikras delegacijose atlieka centrinės tarnybos. Be to, susijusios delegacijos priklausys Komisijos delegacijų tinklui, todėl bus tikrinamos per delegacijų inspekcijos vizitus. Jas taip pat tikrins Išorės tarnybos vidaus kontrolės skyrius. 6.2. Vertinimas 6.2.1. Ex-ante vertinimas Naujų delegacijų steigimo sprendimai priimami atsižvelgiant į Komisijos ir susijusių šalių ekonominių bei politinių santykių raidą, glaudžiai bendradarbiaujant su visomis tarnybomis ir kitais generaliniais direktoratais. 6.2.2. Priemonės, kurių buvo imtasi atlikus tarpinį arba ex-post vertinimą (panašios ankstesnės veiklos patirtis) Netaikoma 6.2.3. Būsimų vertinimų sąlygos ir dažnumas Delegacijų tinklas turi būti nuolat vertinamas iš naujo, atsižvelgiant į politinius prioritetus ir geriausią turimų išteklių panaudojimą. Sprendimai dėl tinklo pertvarkymo ar plėtros bus priimami išnagrinėjus ekonominių ir politinių santykių su susijusiomis šalimis raidą bei turimus išteklius. 7. Kovos su sukčiavimu priemonės Darbuotojų užduotys delegacijoje atskiriamos pagal Bendrijos teisės aktuose numatytas finansines procedūras, delegacijų centrinės tarnybos turi nuolat atlikti ex-post tikrinimus. 8. IŠSAMI INFORMACIJA APIE IŠTEKLIUS 8.1. Pasiūlymo tikslai, vertinant pagal finansines išlaidas Netaikytina 8.2. Administracinės išlaidos 8.2.1. Žmogiškųjų išteklių skaičius ir rūšis Pareigų rūšis | Darbuotojai, skiriami priemonei įgyvendinti iš esamų ir (arba) papildomų išteklių (darbo vietų arba visos darbo dienos ekvivalentų skaičius) | 2009 | 2010 | 2011 | 2012 | 2013 ir vėliau | Pareigūnai arba laikinieji darbuotojai[6] (XX 01 01 02 01) | A*/AD | 18 | 18 | 18 | 18 | 18 | B*, C*/AST | 16 | 16 | 16 | 16 | 16 | Darbuotojai, finansuojami[7] pagal XX 01 02 02 01 str. | 5 | 5 | 5 | 5 | 5 | Kiti darbuotojai, finansuojami[8] pagal 19.010401 21.010410 (EPF) | 19 11 | 19 11 | 19 11 | 19 11 | 19 11 | IŠ VISO | 69 | 69 | 69 | 69 | 69 | 8.2.2. Užduočių, susijusių su priemone, aprašymas Bendrijos politikos sričių valdymas ir reprezentavimas minėtose šalyse arba prie numatytų organizacijų. 8.2.3. Žmogiškųjų išteklių (numatytų teisės aktais) šaltiniai Žmogiškųjų išteklių ir administraciniai poreikiai bus finansuojami iš administruojančio generalinio direktorato metinių asignavimo lėšų, skirtų pagal metinių asignavimų tvarką, atsižvelgiant į dabartinius biudžetinius suvaržymus. ( Šiuo metu programos valdymui skirtos darbo vietos, kurias reikia pakeisti arba pratęsti. ( Darbo vietos, pagal MPS (metinę politikos strategiją) / PBP (preliminarų biudžeto projektą) iš anksto skirtos n-tiesiems metams (18 pareigūnų pareigybių). ( Darbo vietos, kurių bus prašoma kitos MPS / PBP procedūros metu. ( Darbo vietos, kurios bus perskirstytos naudojant susijusios tarnybos išteklius (vidinis perskirstymas) – t. y. reikalingos darbo vietos. ( Darbo vietos, reikalingos n-tiesiems metams, tačiau nenumatytos tų metų MPS/PBP. Žmogiškųjų išteklių ir administraciniai poreikiai bus finansuojami iš administruojančio generalinio direktorato metinių asignavimo lėšų, skirtų pagal metinių asignavimų tvarką, atsižvelgiant į dabartinius biudžetinius suvaržymus. 8.2.4. Kitos administracinės išlaidos, įskaičiuotos į orientacinę sumą (XX 01 04/05 – Administracinės valdymo išlaidos) Mln. eurų (tūkstantųjų tikslumu) Biudžeto eilutė (numeris ir pavadinimas) | 2009 | 2010 | 2011 | 2012 | 2013 ir vėliau | IŠ VISO | 1. Techninė ir administracinė pagalba (įskaitant susijusias išlaidas darbuotojams) | Vykdomosios agentūros[9] | Kita techninė ir administracinė pagalba | – intra muros 19.010401 | 3,504 | 2,506 | 2,506 | 2,506 | 2,506 | 13,528 | 21.010410 (EPF) | 2,182 | 1,578 | 1,578 | 1,578 | 1,578 | 8,494 | – extra muros | Iš viso techninei ir administracinei pagalbai | 5,686 | 4,084 | 4,084 | 4,084 | 4,084 | 22,022 | 8.2.5. Finansinės išlaidos žmogiškiesiems ištekliams ir susijusios išlaidos, neįskaičiuotos į orientacinę sumą Mln. eurų (tūkstantųjų tikslumu) Žmogiškųjų išteklių rūšis | 2009 | 2010 | 2011 | 2012 | 2013 ir vėliau | IŠ VISO | Pareigūnai ir laikinieji darbuotojai (XX 01 01) | 6,929 | 5,695 | 5,695 | 5,695 | 5,695 | 29,709 | Darbuotojai, finansuojami pagal XX 01 02 str. (pagalbiniai darbuotojai, deleguotieji nacionaliniai ekspertai, pagal sutartis dirbantys darbuotojai ir kt.) (nurodyti biudžeto eilutę) | 0,313 | 0,243 | 0,243 | 0,243 | 0,243 | 1,285 | Iš viso žmogiškųjų išteklių ir susijusių išlaidų (NEĮSKAIČIUOTŲ į orientacinę sumą) | 7,242 | 5,938 | 5,938 | 5,938 | 5,938 | 30,994 | Apskaičiuota – Pareigūnai ir laikinieji tarnautojai | Žr. išsamų priedą | Apskaičiuota – Darbuotojai, finansuojami pagal XX 01 02 str. | Žr. išsamų priedą | 8.2.6. Kitos administracinės išlaidos, neįskaičiuotos į orientacinę sumą Mln. eurų (tūkstantųjų tikslumu) | 2009 | 2010 | 2011 | 2012 | 2013 ir vėliau | IŠ VISO | XX XX 02 12 01 – Komandiruotės | 0,302 | 0,302 | 0,302 | 0,302 | 0,302 | 1,510 | XX | XX | XX | 2. Iš viso kitų valdymo išlaidų (XX 01 02 12) | 0,302 | 0,302 | 0,302 | 0,302 | 0,302 | 1,510 | 3. Kitos administravimui priskiriamos išlaidos XX 01 03 02 01 Įsigijimo ir nuomos išlaidos bei susijusios išlaidos XX 01 03 02 02 Įranga, baldai, biuro reikmenys ir paslaugų teikimas | 2,814 2,849 | 2,521 1,015 | 2,521 1,015 | 2,521 1,015 | 2,521 1,015 | 12,898 6,909 | Iš viso administracinių išlaidų, nepriskiriamų žmogiškiesiems ištekliams ir susijusioms išlaidoms, (NEĮSKAIČIUOTOS į orientacinę sumą) | 5,965 | 3,838 | 3,838 | 3,838 | 3,838 | 21,317 | Apskaičiuota – Kitos administracinės išlaidos, neįskaičiuotos į orientacinę sumą | […] | 8.3. Bendros pastabos Bet kuriuo atveju, įgyvendinant pirmiau minėtus veiksmus ir tam panaudojant 2009 m. skirsimas lėšas, vėlesnių metų Išorės tarnybos periodinės išlaidos bendrai nepadidės. [1] COM(2007) 206 galutinis. [2] Išlaidos, nepriklausančios atitinkamos xx antraštinės dalies xx 01 skyriui. [3] Išlaidos pagal xx antraštinės dalies xx 01 04 straipsnį. [4] Išlaidos pagal xx 01 skyrių, nepriskiriamos xx 01 04 arba xx 01 05 straipsniams. [5] Žr. Tarpinstitucinio susitarimo 19 ir 24 punktus. [6] Kurių išlaidos NEĮSKAIČIUOTOS į orientacinę sumą. [7] Kurių išlaidos NEĮSKAIČIUOTOS į orientacinę sumą. [8] Kurių išlaidos įskaičiuotos į orientacinę sumą. [9] Prie atitinkamos (-ų) vykdomosios (-ųjų) agentūros (-ų) reikėtų pateikti nuorodą į konkrečią finansinę teisės akto pažymą.